**ORDONANŢĂ DE URGENŢĂ nr. 187 din 28 octombrie 2020**

pentru modificarea <LLNK 12020 144182 301 0 47>Ordonanţei de urgenţă a Guvernului nr. 144/2020 privind unele măsuri pentru alocarea de fonduri externe nerambursabile necesare desfăşurării în condiţiile de prevenţie a activităţilor didactice aferente anului şcolar/universitar 2020/2021 în contextul riscului de infecţie cu coronavirus SARS-CoV-2

**EMITENT:** GUVERNUL ROMÂNIEI

**PUBLICAT ÎN:** MONITORUL OFICIAL nr. 1005 din 29 octombrie 2020

**Data intrarii in vigoare : 29 octombrie 2020**

 Pentru asigurarea dreptului la învăţătură şi a dreptului la sănătate, în contextul pandemiei de SARS-CoV-2, este necesară asigurarea unei interacţiuni limitate între destinatarii actului didactic şi cadrele didactice, aspect care reclamă dotarea cu echipamente în domeniul tehnologiei informaţiei mobile, respectiv tablete/laptopuri cu acces la internet, dispozitive/echipamente electronice pentru o bună desfăşurare a procesului de învăţământ,

 în procesul de consultare publică pentru elaborarea Ghidului solicitantului aferent acţiunii 2.3.3 - Îmbunătăţirea conţinutului digital şi a infrastructurii TIC sistemice în domeniul e-educaţie, e-incluziune, e-sănătate şi e-cultură - secţiunea eEducaţie, axa prioritară 2 - tehnologia informaţiei şi comunicaţiilor (TIC) pentru o economie digitală competitivă, Programul operaţional Competitivitate 2014-2020 s-au formulat numeroase solicitări de majorare a valorii unitare/tabletă pentru a corela cu specificaţiile tehnice minimale necesare în vederea desfăşurării în bune condiţii a actului didactic în sistem on-line,

 având în vedere faptul că numeroase unităţi de învăţământ se află în scenariul roşu ca urmare a creşterii cazurilor de infectare cu virusul SARS-CoV-2, ceea ce presupune desfăşurarea actului didactic strict în sistem on-line, este necesară asigurarea în regim de urgenţă a finanţării pentru achiziţionarea echipamentelor în domeniul tehnologiei informaţiei - IT mobile,

 se impune în acest fel asigurarea de resurse financiare prin suplimentarea valorii unitare/dispozitiv a echipamentelor din domeniul tehnologiei informaţiei - IT mobile, respectiv tablete/laptopuri cu acces la internet, precum şi echipamente/dispozitive electronice necesare desfăşurării activităţii didactice în mediu on-line,

 întrucât asigurarea condiţiilor adecvate de igienă şi de protecţie sanitară în cadrul unităţilor de învăţământ preuniversitar de stat/instituţiilor de învăţământ superior de stat reprezintă o prioritate în contextul pandemiei de coronavirus SARS-CoV-2, pentru care a fost stabilită starea de urgenţă prin <LLNK 12020 195 324901 0 21>Decretul nr. 195/2020 privind instituirea stării de urgenţă pe teritoriul României, prelungită prin <LLNK 12020 240 324901 0 21>Decretul nr. 240/2020 privind prelungirea stării de urgenţă pe teritoriul României, măsuri continuate prin instituirea stării de alertă pe teritoriul României, prin <LLNK 12020 394 22 331 0 33>Hotărârea Guvernului nr. 394/2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19, cu modificările şi completările ulterioare, prelungită prin <LLNK 12020 476 22 301 0 33>Hotărârea Guvernului nr. 476/2020 privind prelungirea stării de alertă pe teritoriul României şi măsurile care se aplică pe durata acesteia pentru prevenirea şi combaterea efectelor pandemiei de COVID-19, cu modificările şi completările ulterioare,

 ca reacţie imediată la efectele crizei de sănătate publică, cheltuielile pentru operaţiunile de sprijinire a capacităţilor de reacţie în situaţii de criză sunt eligibile începând cu 1 februarie 2020, conform <LLNK 832020R0460 28>Regulamentului (UE) 2020/460 al Parlamentului European şi al Consiliului din 30 martie 2020 de modificare a <LLNK 832013R1301C(01) 34>Regulamentelor (UE) nr. 1.301/2013, <LLNK 832013R1301C(01) 19>(UE) nr. 1.303/2013 şi<LLNK 832014R0508 18> (UE) nr. 508/2014 în ceea ce priveşte anumite măsuri specifice menite să mobilizeze investiţii în sistemele de sănătate ale statelor membre şi în alte sectoare ale economiilor acestora ca reacţie la epidemia de COVID-19 (Iniţiativa pentru investiţii ca reacţie la coronavirus) se impune modificarea datei eligibilităţii cheltuielilor efectuate din POIM pentru echipamente de protecţie medicală/dispozitive medicale, dezinfectanţi şi/sau containere sanitare mobile,

 având în vedere că elementele mai sus menţionate vizează interesul public şi strategic, sunt o prioritate a Programului de guvernare şi constituie o situaţie extraordinară, a cărei reglementare nu poate fi amânată, se impune adoptarea de măsuri imediate pe calea ordonanţei de urgenţă.

 în temeiul <LLNK 11991 0221 202 115 56>art. 115 alin. (4) din Constituţia României, republicată,

 Guvernul României adoptă prezenta ordonanţă de urgenţă.

 ARTICOL UNIC

 <LLNK 12020 144182 301 0 46>Ordonanţa de urgenţă a Guvernului nr. 144/2020 privind unele măsuri pentru alocarea de fonduri externe nerambursabile necesare desfăşurării în condiţiile de prevenţie a activităţilor didactice aferente anului şcolar/universitar 2020/2021 în contextul riscului de infecţie cu coronavirus SARS-CoV-2, publicată in Monitorul Oficial al României, Partea I, nr. 772 din 25 august 2020, cu modificările şi completările ulterioare, se modifică după cum urmează:

 1. La <LLNK 12020 144182 302 1 26>articolul 1, alineatul (4) va avea următorul cuprins:

 "(4) Finanţarea achiziţiei echipamentelor din domeniul tehnologiei informaţiei - IT mobile, respectiv tablete cu acces la internet, precum şi alte echipamente/dispozitive electronice, prevăzute la alin. (1), se acordă prin granturi din fonduri externe nerambursabile, în limita unei valori de 250 euro/tabletă, echivalentul în lei la data efectuării achiziţiilor."

 2. La <LLNK 12020 144182 302 2 26>articolul 2, alineatul (8) va avea următorul cuprins:

 "(8) Cheltuielile care depăşesc echivalentul în lei al contravalorii echipamentelor IT mobile, tablete cu acces la internet, precum şi alte echipamente/dispozitive electronice în valoare de 250 euro sunt considerate cheltuieli neeligibile şi se suportă de către beneficiarii finanţării, astfel cum este prevăzut la alin. (1) şi (11)."

 3. La <LLNK 12020 144182 302 4 27>articolul 4, alineatele (1), <LLNK 12020 144182 302 4 3>(5)<LLNK 12020 144182 302 4 1>-<LLNK 12020 144182 302 4 3>(9) vor avea următorul cuprins:

 "(1) Se aprobă achiziţionarea, în condiţiile legii, de echipamente de protecţie medicală/dispozitive medicale, dezinfectanţi şi containere sanitare mobile în cadrul unităţilor de învăţământ preuniversitar de stat, instituţiilor de învăţământ superior de stat pentru studenţii care îndeplinesc criteriile pentru a beneficia de burse sociale şi burse sociale ocazionale, decontate din fonduri externe nerambursabile alocate în cadrul Programului operaţional Infrastructură mare, în limita a 60.000.000 euro, echivalentul în lei la cursul de schimb InforEuro din luna februarie 2020, din care 10.000.000 euro pentru instituţiile de învăţământ superior de stat, pentru echipamente de protecţie medicală/dispozitive medicale şi dezinfectanţi, respectiv în limita a 25.000.000 euro, echivalentul în lei la cursul de schimb InforEuro din luna februarie 2020, pentru containere sanitare mobile, destinate unităţilor de învăţământ preuniversitar de stat, cu aplicarea mecanismului prevăzut de <LLNK 12015 40182 3C2 12 57>art. 12 din Ordonanţa de urgenţă a Guvernului nr. 40/2015, aprobată cu modificări şi completări prin <LLNK 12016 105 10 201 0 18>Legea nr. 105/2016, cu modificările şi completările ulterioare. Decontarea echipamentelor de protecţie medicală de tip dezinfectanţi, precum şi/sau a containerelor sanitare mobile se va face cu respectarea regulamentelor Comisiei Europene.

 .................................................................................................

(5) Cheltuielile cu achiziţia de echipamente de protecţie medicală/dispozitive medicale, dezinfectanţi şi/sau containere sanitare mobile prevăzute la alin. (1) sunt eligibile începând cu data de 1 februarie 2020 pentru decontare din fonduri externe nerambursabile alocate în cadrul Programului operaţional Infrastructură mare.

(6) Autorităţile publice locale pot aproba credite de angajament, precum şi credite bugetare, după caz, pentru achiziţia de echipamente de protecţie medicală/dispozitive medicale, dezinfectanţi şi/sau containere mobile sanitare, pot derula proceduri de achiziţie publică şi pot efectua plăţi declarate ca eligibile începând cu data de 1 februarie 2020, decontate din fonduri externe nerambursabile în cadrul Programului operaţional Infrastructură mare.

(7) Unităţile de învăţământ preuniversitar de stat/instituţiile de învăţământ superior de stat, pe baza creditelor de angajament şi a creditelor bugetare aprobate potrivit legii, pot încheia cu respectarea prevederilor legale contracte de achiziţie publică pentru procurarea de echipamente de protecţie medicală/dispozitive medicale, dezinfectanţi şi/sau de containere sanitare mobile necesare unităţilor de învăţământ preuniversitar, pot derula proceduri de achiziţie publică şi pot efectua plăţi declarate ca eligibile începând cu data de 1 februarie 2020, decontate din fonduri externe nerambursabile în cadrul Programului operaţional Infrastructură mare.

(8) Parteneriatele dintre unităţile de învăţământ preuniversitar de stat şi autorităţile publice locale pot aproba credite de angajament, precum şi credite bugetare, după caz, pentru achiziţia de echipamente de protecţie medicală/dispozitive medicale, dezinfectanţi şi/sau containere sanitare mobile necesare unităţilor de învăţământ preuniversitar, pot derula proceduri de achiziţie publică şi pot efectua plăţi declarate ca eligibile începând cu data de 1 februarie 2020, decontate din fonduri externe nerambursabile în cadrul Programului operaţional Infrastructură mare.

(9) Ministerul Educaţiei şi Cercetării aprobă, pe baza notelor de fundamentare asumate de inspectoratele şcolare judeţene/Inspectoratul Şcolar al Municipiului Bucureşti, cu încadrarea în bugetul alocat cu această destinaţie, creditele bugetare şi de angajament pe baza cărora inspectoratele şcolare judeţene/Inspectoratul Şcolar al Municipiului Bucureşti în parteneriat cu unităţile de învăţământ achiziţionează echipamente de protecţie medicală/dispozitive medicale, dezinfectanţi prin proceduri de achiziţie publică şi pot efectua plăţi declarate ca eligibile începând cu data de 1 februarie 2020, decontate din fonduri externe nerambursabile în cadrul Programului operaţional Infrastructură mare 2014<LLNK 12020 144182 302 4 1>-2020. Notele de fundamentare nu vor include beneficiarii altor proceduri de achiziţie în curs sau finalizate."

 PRIM-MINISTRU

 LUDOVIC ORBAN

 Contrasemnează:

 Ministrul fondurilor europene,

 Ioan Marcel Boloş

 Ministrul educaţiei şi cercetării,

 Cristina Monica Anisie

 Ministrul finanţelor publice,

 Vasile-Florin Cîţu

 Bucureşti, 28 octombrie 2020.

 Nr. 187.

 -----